Bosch (televisiosarja)

Bosch on Amazon Studiosin tuottama yhdysvaltalainen poliisisarja, joka perustuu Michael Connellyn rikosromaaneihin. Sarjan pääosaa, rikostutkija Harry Boschia, näyttelee Titus Welliver. Welliver oli Connellyn valinta pääosan esittäjäksi.

Ensimmäinen kausi perustuu Connellyn romaaneihin Betoniblondi (The Concrete Blonde, 1994), Luukaupunki (City of Bones, 2002) sekä Sokkelokuja (Echo Park, 2006).

Amazon Prime aloitti sarjan esittämisen 6. helmikuuta 2014 pilotti-jaksolla. Loput ensimmäisen kauden jaksot julkaistiin vasta  helmikuussa 2015.

Suomessa MTV3 aloitti sarjan esittämisen 13. lokakuuta 2015. Yhdysvalloissa sarjan toinen kausi alkoi maaliskuussa 2016. Suomessa MTV3 aloitti toisen kauden esittäminen 16. lokakuuta 2016. Suomessa sarja on myös saatavilla HBO Max ja Viaplay -suoratoistopalveluissa.

Juoni

1. kausi
Boschia syytetään sarjan alussa oikeudessa murhasta epäillyn miehen taposta. Samaan aikaan hän tutkii parinsa Jerry Edgarin (Jamie Hector) kanssa nuoren pojan murhaa, jonka luut ovat löydetty haudattuna metsästä. Pian mies nimeltään Raynard Waits (Jason Gedrick), jonka autosta on juuri löydetty alaston ruumis, tunnustaa murhanneensa pojan ja useita muita ihmisiä. Hän lupaa kertoa muiden ruumiiden olinpaikan, sillä ehdolla, että hän ei saa kuolemantuomiota. Bosch ei usko, että mies murhasi pojan. Waits pakenee poliisilta, kun hän oli näyttämässä poliisille murhaamiensa ihmisten olinpaikat. Paosta seuraa kiihkeä ajojahti, jonka aikana Waits tappaa useita ihmisiä.

2. kausi
Bosch palaa töihin ja saa selvitettäväkseen pornotuottaja Allenin murhan. Poliisipäällikkö Irvingin (Lance Reddick) poika on soluttautunut vaaralliseen rikollisliigaan, joka koostuu nykyisistä ja entisistä poliiseista.

Näyttelijät

Hahmot

Rikostutkija Harry Bosch (Titus Welliver). Työskentelee LAPD:n Hollywoodin aseman henkirikosyksikön rikostutkijana. Hän on ansioitunut rikostutkija. Harry asuu talossa, joka sijaitsee rikkaalla asuinalueella Hollywoodin mäen päällä. Hänen lapsuus oli vaikea. Harryn yksinhuoltaja-äiti oli prostituoitu, joka murhattiin Harryn ollessaan teini-iässä.

Rikostutkija Jerry Edgar (Jamie Hector). Työskentelee LAPD:ssa Harryn työparina.

Komisario Grace Billets (Amy Aquino). Harryn pomo ja ystävä.

Apulaispoliisipäällikkö Irvin Irving (Lance Reddick). Los Angelesin apulaispoliisipäällikkö.

Eleanor Wish (Sarah Clarke). Harryn ex-vaimo, ja entinen FBI-agentti.

Maddie Bosch (Madison Lintz). Harryn teini-ikäinen tytär.

1. kausi
Raynard Waits (Jason Gedrick). Sarjamurhaaja, jota epäiltiin Laurel Canyonilta löytyneen pojan murhaamisesta.

Konstaapeli Julia Brasher (Annie Wersching). Oli jonkin aikaa Harryn rakastajatar. Hän sai siirron ammuttuaan aseetonta miestä, ja tähän loppui myös hänen ja Harryn suhde.

2. kausi
Veronica Allen (Jeri Ryan). Manipuloiva entinen pornotähti, joka oli naimisissa murhatun armenialaisen pornotuttajan kanssa.

Carl Nash (Brent Sexton). Entinen poliisi, joka joutui jättämään työnsä korruptioitumisen takia. Hän vartioi asuinaluetta, jossa Allenit asuvat.

Jaksot

Ensimmäinen tuotantokausi

Lähteet

2010-luvun yhdysvaltalaiset rikossarjat
Romaaneihin perustuvat televisiosarjat
Prime Video -alkuperäissarjat